title: Решение 2005/211/ПВР на Съвета от 24 февруари 2005 година за въвеждане на нови функции в Шенгенската информационна система, включително и с оглед борбата срещу тероризма

text:
Важна правна забележка

|

32005D0211

Официален вестник n° L 068 , 15/03/2005 стр. 0044 - 0048 Официален вестник n° L 159 , 13/06/2006 стр. 0218 - 0222

		20050224Решение 2005/211/ПВР на Съветаот 24 февруари 2005 годиназа въвеждане на нови функции в Шенгенската информационна система, включително и с оглед борбата срещу тероризмаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 30, параграф 1, букви a) и б), член 31, букви a) и б) и член 34, параграф 2, буква в) от него,като взе предвид инициативата на Кралство Испания [1],като взе предвид становището на Европейския парламент [2],като има предвид, че:(1) Шенгенската информационна система (ШИС), която е създадена съгласно дял IV от Споразумението от 1990 г. за прилагане на Споразумението от Шенген от 14 юни 1985 г. за поетапното премахване на проверките по общите граници [3] (наричано по-долу "Споразумение от Шенген от 1990 г.), представлява важен инструмент за прилагане разпоредбите на достиженията на правото от Шенген в рамките на Европейския съюз."(2) Съществува съгласие по въпроса, че с оглед на разширяването на Европейския съюз е необходимо да бъде разработена нова, второ поколение Шенгенска информационна система (наричана по-долу "ШИС II"), която дава възможности за въвеждане на нови функции и в която да се използват най-новите разработки от областта на информационната техника; направени са първите стъпки за разработване на тази система.(3) Съществуващите разпоредби относно настоящата версия на ШИС могат обаче отсега да бъдат актуализирани и да бъдат създадени някои нови функции; това включва по-специално уреждането на достъпа до определени данни от ШИС от страна на официални органи (включително Европол и националните бюра, членове на Евроюст), ако използването на тези данни би улеснило правомерното изпълнение на задачите на тези органи, разширяването на въвежданите категории изчезнали вещи и протоколирането на предаването на лични данни. Техническите предпоставки за това тепърва трябва да бъдат създадени в държавите-членки.(4) В заключенията на Европейския съвет от Лаакен от 14 и 15 декември 2001 г., особено в точка 17 (Сътрудничество между специализираните звена за борба с тероризма) и в точка 43 (Евроюст и полицейското сътрудничество по отношение на Европол), както и в Плана за действие от 21 септември 2001 г. относно борбата с тероризма се обръща внимание на изискването ШИС да бъде разширена и възможностите ѝ — подобрени.(5) Освен това е полезно да бъдат приети разпоредби относно обмена на цялата допълнителна информация за определените от държавите-членки за целта звена (Supplementary Information Rеquest at National Entry — Sirene), с което в рамките на разпоредбите на Споразумението от Шенген от 1990 г. се създава обща правна база за тези звена и се определят правила за заличаването на техните бази данни.(6) Разпоредбите от настоящото решение относно Европол уреждат единствено правната рамка за достъп до Шенгенската информационна система и не засягат бъдещото приемане на необходимите мерки за определяне на технически решения и техните финансови последствия.(7) Разпоредбите на настоящото решение, които се отнасят до националните членове на Евроюст и подпомагащите ги лица, уреждат единствено правната рамка за достъп до Шенгенската информационна система и не засягат бъдещото приемане на необходимите мерки за определяне на технически решения и техните финансови последствия.(8) Разпоредбите, които се отнасят до достъпа на Европол и на националните членове на Евроюст, както и подпомагащите ги лица, са само първата стъпка; те не заменят допълнителни консултации относно разширяването на този достъп по отношение на други разпоредби на Споразумението от Шенген от 1990 г.(9) Измененията в разпоредбите на достиженията на правото от Шенген, които трябва да бъдат предприети за тази цел, обхващат две части: настоящото решение и регламент, основаващ се на член 66 от Договора за създаване на Европейските общности. Основанието за това е, че както е предвидено в член 93 от Споразумението от Шенген от 1990 г., целта на Шенгенската информационна система е да гарантира на територията на договарящите страни въз основа на информацията, предоставяна от тази система по силата на споменатото споразумение, обществената сигурност и ред, включително сигурността на държавата и прилагането на разпоредбите на споразумението в сферата на свободното движение на хора. Тъй като някои от разпоредбите на Споразумението от Шенген от 1990 г. се прилагат едновременно и за двете цели, е препоръчително тези разпоредби на бъдат изменени по същия начин с паралелни правни актове въз основа на двата договора.(10) Настоящото решение не засяга бъдещото приемане на необходимите правни разпоредби за подробното описание на правната структура, целите, начина на действие и използването на ШИС II, като например разпоредбите за по-нататъшното определяне на категориите данни, които да бъдат въвеждани в системата, целите и критериите за въвеждане, разпоредбите относно съдържанието на вписванията в ШИС, свързването и съвместимостта между сигналите, други разпоредби за достъпа до данни от ШИС, както и защитата и контрола на личните данни.(11) По отношение на Исландия и Норвегия настоящото решение представлява доразвиване на разпоредбите от достиженията на правото от Шенген по смисъла на споразумението между Съвета на Европейския съюз и Република Исландия и Кралство Норвегия за асоциирането на двете държави при въвеждането, прилагането и развитието на разпоредбите на достиженията на правото от Шенген [4], които попадат в тази сфера по член 1, буква Ж от Решение 1999/437/ЕО на Съвета от 17 май 1999 г. относно приемане на определени разпоредби за прилагане към споразумението.(12) Обединеното кралство участва в настоящото решение съгласно член 5 от приложения към Договора за Европейския съюз и Договора за създаване на Европейската общност Протокол за включване на достиженията на правото от Шенген в рамките на Европейския съюз и член 8, параграф 2 от Решение 2000/365/ЕО от 29 май 2000 г. относно искането на Обединеното кралство Великобритания и Северна Ирландия за прилагане на отделни разпоредби от достиженията на правото от Шенген за Обединеното кралство [5].(13) Ирландия участва в това решение съгласно член 5 от приложения към Договора за Европейския съюз и Договора за създаване на Европейската общност Протокол за включване на достиженията на правото от Шенген в рамките на Европейския съюз и член 6, параграф 2 от Решение 2002/192/ЕО на Съвета от 28 февруари 2002 г. относно молбата на Ирландия за прилагане на отделни разпоредби на достиженията на правото от Шенген към Ирландия [6].(14) Настоящото решение не отменя разпоредбите, приети с Решение 2000/365/EО, съответно с Решение 2002/192/ЕО за частичното прилагане на достиженията на правото от Шенген за Обединеното кралство и за Ирландия.(15) Настоящото решение представлява правен акт, изграден върху достиженията на правото от Шенген и свързан с него и по друга линия, по смисъла на член 3, параграф 2 от Акта за присъединяване,РЕШИ:Член 1Споразумението от Шенген от 1990 г. се изменя, както следва:1. Към член 92 се добавя параграф 4:"4. Съгласно националното си законодателство държавите-членки обменят чрез определените за целта звена (Sirene) цялата необходима информация във връзка с въвеждането на сигнал, въз основа на който могат да бъдат взети подходящи мерки, когато относно лица, респективно вещи, за които в Шенгенската информационна система са въведени данни, в резултат от търсене е намерено съответствие (хит). Тази информация може да се използва единствено за целите, за които е предоставена."2. Член 94, параграф 2, буква б) се заменя със следното:"б) посочените в членове 99 и 100 вещи."3. Член 94, параграф 3, първа алинея се заменя със следното:"3. По отношение на лица се съобщават най-много следните данни:a) фамилия и собствени имена, евентуално прозвище в друг набор от данни;б) особени непроменливи физически белези;в) (…);г) място и дата на раждане;д) пол;е) гражданство;ж) забележка дали лицата са въоръжени, склонни към насилие или дали са избягали;з) причина за сигнала;и) действия, които следва да бъдат предприети;й) при сигнали по член 95: видът на наказуемото деяние (наказуемите деяния)."4. Член 99, параграф 1 се заменя със следното:"1. Данни относно лица или превозни средства, плавателни средства, въздухоплавателни средства и контейнери се приемат в съответствие с националното законодателство на държавата-членка, подаваща сигнала за целите на скрито наблюдение или за специален контрол съгласно параграф 5."5. Член 99, параграф 3, последно изречение се заменя със следното:"Държавата-членка, която подава сигнала по този параграф е задължена да уведоми останалите държави-членки."6. Член 99, параграф 5, първо изречение се заменя със следното:"5. При специалния контрол, посочен в параграф 1, за постигане на целите, посочени в параграфи 2 и 3, лицето, превозното средство, плавателното средство, въздухоплавателното средство, контейнерът или превозваните предмети могат да бъдат претърсвани в съответствие с националното законодателство."7. Член 100, параграф 3 се заменя със следното:"3. Включват се следните категории лесно установими вещи:a) откраднати, присвоени или отнети по друг начин моторни превозни средства с работен обем над 50 cc, плавателни съдове и въздухоплавателни средства;б) откраднати, присвоени или отнети по друг начин ремаркета с тегло без товар над 750 kg, фургони, промишлено оборудване, извънбордови двигатели и контейнери;в) откраднати, присвоени или отнети по друг начин огнестрелни оръжия;г) откраднати, присвоени или отнети по друг начин официални бланки;д) откраднати, присвоени или отнети по друг начин или обявени за невалидни издадени документи за самоличност, като например паспорти, лични карти, свидетелства за правоуправление, разрешения за пребиваване и документи за пътуване;е) откраднати, присвоени или отнети по друг начин или обявени за невалидни талони или регистрационни номера на автомобили;ж) банкноти (регистрирани банкноти);з) откраднати, присвоени или отнети по друг начин ценни книжа и платежни средства, като чекове, кредитни карти, облигации, акции и документи за дялово участие."8. Към член 101, параграф 1 се добавя следното изречение:"Националните съдебни органи, включително и онези, които отговарят за повдигане на публичното обвинение в наказателния процес и за съдебно дирене преди повдигане на обвинение, могат в изпълнение на своите задачи — както е предвидено в националното законодателство — да получат достъп до данните, съхранявани в Шенгенската информационна система с право на пряко ползване."9. Добавят се следните членове:"Член 101А1. Европейската полицейска служба (Европол) в рамките на мандата си и за своя сметка има достъп до данните, съхранявани в Шенгенската информационна система, с право на пряко ползване съгласно членове 95, 99 и 100.2. Европол има право да използва само данни, необходими за изпълнение на задачите ѝ.3. Ако при използването на данните от страна на Европол се установи, че е подаден сигнал в Шенгенската информационна система, Европол уведомява за това подалата сигнала държава-членка по каналите, определени в Конвенцията за Европол.4. Използването на информацията, получена от Шенгенската информационна система, става само със съгласието на съответната държава-членка. Ако държавата-членка разреши използването на подобна информация, обработката на тази информация става в съответствие с Конвенцията за Европол. Европол има право да предоставя подобна информация на трети страни и трети лица само със съгласието на съответната държава-членка.5. Европол може в съответствие с Конвенцията за Европол да помоли съответната държава-членка за допълнителна информация.6. Европол е задължена:а) да протоколира всяко ползване на данни в съответствие с член 103;б) при запазване действието на алинеи 4 и 5 да не свързва части от Шенгенската информационна система, до които има достъп, или съхраняваните в тях данни, до които има достъп, с компютърна система за събиране и обработка на данни, използвана от или в Европол, респ. да не включва в такава система, нито да сваля или да размножава по друг начин части от Шенгенската информационна система;в) да ограничава достъпа до данните, съхранявани в Шенгенската информационна система, до специално упълномощените за това служители на Европол;г) да приема и прилага мерки като посочените в член 118;д) да разреши на Съвместния контролен орган по член 24 от Конвенцията за Европол да следи дейността на Европол при упражняване на правото ѝ на достъп и използване на данните, съхранявани в Шенгенската информационна система.Член 101Б1. Националните членове на Евроюст и подпомагащите ги лица имат достъп до данните, съхранявани в Шенгенската информационна система по членове 95 и 98, с право да ги ползват.2. Националните членове на Евроюст и подпомагащите ги лица могат да използват само данни, необходими за изпълнение на задачите им.3. Ако при търсенето в Шенгенската информационна система от национален член на Евроюст се установи, че съществува сигнал, членът уведомява за това подалата сигнала държава-членка. Информацията, получена при такова търсене, може да бъде предоставяна на трети страни и организации само със съгласието на държавата-членка, която е подала сигнала.4. Този член не следва да се тълкува по такъв начин, че да се отрази върху съдържащите се в решението на Съвета за създаването на Евроюст разпоредби относно защитата на информацията и отговорността за неразрешено или неправилно разпространение на информация от националните членове на Евроюст или подпомагащите ги лица или върху правомощията на Съвместния контролен орган, създаден по член 23 от настоящото решение.5. Съгласно член 103 всяко ползване на данни от национален член на Евроюст или от подпомагащо го лице се протоколира и всяко използване на получените от тях данни се записва.6. Частите от Шенгенската информационна система, до които имат достъп националните членове на Евроюст и подпомагащите ги лица, или съхраняваните в тях данни, до които те имат достъп, не се свързват или прехвърлят в компютърна система за събиране и обработка на данни, използвана от или в Евроюст, нито определени части от Шенгенската информационна система се свалят и записват.7. Достъпът до данните, съхранявани в Шенгенската информационна система, е ограничен до националните членове и подпомагащите ги лица и не се отнася за служителите на Евроюст.8. Следва да се приемат и прилагат мерки като посочените в член 118."10. Член 103 се заменя със следното:"Член 103Всяка договаряща страна гарантира, че всяко предаване на лични данни от водещото базата данни звено в националното бюро на Шенгенската информационна система се протоколира с цел контрол върху допустимостта на търсенето. Записът може да се използва само за тази цел и се заличава най-рано след изтичане на една година и най-късно след изтичане на три години."11. Добавя се член 112а:"Член 112a1. Личните данни, съхранявани от звената по член 92, параграф 4 на базата на обмена на информация, се съхраняват не по-дълго, отколкото е необходимо за преследваната цел. Те във всички случаи се заличават от Шенгенската информационна система най-късно една година след заличаване на сигнала или сигналите за съответното лице или вещ.2. Параграф 1 не засяга правото на държава-членка да съхранява в национални бази данни информация за определен сигнал, извършен от тази държава-членка, или за сигнал, във връзка с който са извършвани действия на нейна територия. Срокът за съхранение на информацията в тези бази данни се урежда от националното законодателство."12. Член 113, параграф 1 се заменя със следното:"1. Данни, различни от посочените в член 112, се съхраняват не по-дълго от десет години, а данни за вещи по член 99, параграф 1 — не по-дълго от пет години."13. Добавя се член 113А:"Член 113А1. Данни, различни от личните данни, съхранявани от звената по член 92, параграф 4 на базата на обмена на информация, се съхраняват не по-дълго, отколкото е необходимо за преследваната цел. Във всеки случай те се заличават от Шенгенската информационна система най-късно една година след заличаване на сигнала или сигналите за съответното лице или вещ.2. Параграф 1 не засяга правото на една държава-членка да съхранява в национални бази данни информация за определен сигнал, извършен от тази държава-членка, или за сигнал, във връзка с който са извършвани действия на нейна територия. Срокът за съхранение на информацията в тези бази данни се урежда от националното законодателство."Член 21. Член 1, параграфи 1, 5 и 8 от настоящото решение влизат в сила деветдесет дни след публикуването му в Официален вестник на Европейския съюз.2. Член 1, параграфи 11 и 13 от настоящото решение влизат в сила сто и осемдесет дни след публикуването му в Официален вестник на Европейския съюз.3. Член 1, параграфи 1, 5, 8, 11 и 13 от настоящото решение влизат в сила за Исландия и Норвегия двеста и седемдесет дни след публикуването му в Официален вестник на Европейския съюз.4. Член 1, параграфи 2, 3, 4, 6, 7, 9, 10 и 12 влизат в сила от дата, която бъде приета единодушно от Съвета, след като бъдат изпълнени необходимите условия.Съветът може да определи различни дати за влизане в сила на:- член 1, параграфи 2, 4 и 6,- член 1, параграф 3,- член 1, параграф 7,- член 1, параграф 9, нов член 101А,- член 1, параграф 9, нов член 101Б,- член 1, параграф 12.5. Решение на Съвета съгласно параграф 4 се обнародва в Официален вестник на Европейския съюз.Съставено в Брюксел на 24 февруари 2005 година.За СъветаПредседателN. Schmit[1] ОВ C 160, 4.7.2002 г., стр. 7.[2] ОВ C 31 E, 5.2.2004 г., стр. 122.[3] ОВ L 239, 22.9.2000 г., стр. 19.[4] ОВ L 176, 10.7.1999 г., стр. 31.[5] ОВ L 131, 1.6.2000 г., стр. 43.[6] ОВ L 64, 7.3.2002 г., стр. 20.--------------------------------------------------


title: 2014/354/Eвратом: Решение на Съвета от 12 юни 2014 година за назначаване на член на Научния и технически комитет

text:
               14.6.2014

               BG

               Официален вестник на Европейския съюз

               L 175/31

         РЕШЕНИЕ НА СЪВЕТА
   от 12 юни 2014 година
   за назначаване на член на Научния и технически комитет

      (2014/354/Eвратом)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 134 от него;
   като взе предвид становището на Европейската комисия,
   като има предвид, че:

               (1)

               С Решение 2013/412/Евратом (1) Съветът назначи членовете на Научния и технически комитет (наричан по-долу „Комитетът“) за периода от 25 юли 2013 г. до 24 юли 2018 г.

               (2)

               Мястото на един член на посочения по-горе комитет се освободи след оставката на г-н Edouard SINNER. Поради това следва да се назначи нов член за остатъка от мандата на г-н Edouard SINNER,

         ПРИЕ НАСТОЯЩОТО РЕШЕНИЕ:
   Член 1
   Г-н Roland ZEYEN се назначава за член на Научния и технически комитет до 24 юли 2018 г.
   Член 2
   Настоящото решение влиза в сила в деня на приемането му.

      Съставено в Люксембург на 12 юни 2014 година.

            За Съвета

            Председател

         Y. MANIATIS

      (1)  Решение 2013/412/Евратом на Съвета от 22 юли 2013 г. за подновяване на членския състав на Научния и технически комитет и за отмяна на Решение от 13 ноември 2012 г. за назначаване на членовете на Научния и технически комитет (ОВ L 205, 1.8.2013 г., стр. 11).


title: 2008/580/ЕО: Решение на Съвета от 23 юни 2008 година за предоставяне на гаранция от Общността на Европейската инвестиционна банка в случай на загуби, произтичащи от заеми за проекти, осъществявани извън Общността (югоизточните съседи, средиземноморските страни, Латинска Америка и Азия, Южноафриканската република (кодифицирана версия)

text:
               15.7.2008

               BG

               Официален вестник на Европейския съюз

               L 186/30

      РЕШЕНИЕ НА СЪВЕТА

   от 23 юни 2008 година
   за предоставяне на гаранция от Общността на Европейската инвестиционна банка в случай на загуби, произтичащи от заеми за проекти, осъществявани извън Общността (югоизточните съседи, средиземноморските страни, Латинска Америка и Азия, Южноафриканската република
   (кодифицирана версия)
   (2008/580/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 181a от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Решение 2002/24/ЕО на Съвета от 22 декември 1999 г. за предоставяне на гаранция от Общността на Европейската инвестиционна банка в случай на загуби, произтичащи от заеми за проекти, осъществявани извън Общността (Централна и Източна Европа, средиземноморските страни, Латинска Америка и Азия, Южноафриканската република) (2) е било неколкократно и съществено изменяно (3). С оглед постигане на яснота и рационалност посоченото решение следва да бъде кодифицирано.

               (2)

               Европейският съвет от Мадрид на 15 и 16 декември 1995 г. потвърди значението на Европейската инвестиционна банка, наричана по-долу „ЕИБ“, като инструмент за сътрудничество между Общността и Латинска Америка и призова ЕИБ да засили дейността си в региона. Тези проекти би трябвало да представляват интерес както за Общността, така и за съответните страни.

               (3)

               Европейският съвет от Флоренция на 21 и 22 юни 1996 г. приветства резултатите от срещата на върха Азия—Европа, която отбеляза поврат в отношенията между двата континента.

               (4)

               Европейският съвет от Амстердам на 16 и 17 юни 1997 г. приветства заключенията, приети на Втората евро-средиземноморска конференция, която се проведе в Ла Валета, Малта, на 15 и 16 април 1997 г., и потвърди отново договорените в Барселона през 1995 г. цели и принципи.

               (5)

               Европейският съвет от Люксембург на 12 и 13 декември 1997 г. даде началото на процеса на разширяване със страните от Централна и Източна Европа и Кипър.

               (6)

               Европейският съвет от Кардиф на 15 и 16 юни 1998 г. приветства усилията, които Южноафриканската република полага за модернизиране на икономиката си, и интегрирането ѝ в световната търговска система.

               (7)

               ЕИБ приключва настоящите си програми за отпускане на заеми за Централна и Източна Европа, средиземноморския регион и Южноафриканската република съгласно Решение 97/256/ЕО (4), както и кредитирането, което се регулира с Протокола за финансово сътрудничество с Бившата югославска република Македония съгласно Решение 98/348/ЕО на Съвета (5).

               (8)

               Съветът прикани ЕИБ да предприеме операции в Босна и Херцеговина. Тези операции продължиха след положителния доклад (6), изготвен съгласно Решение 98/729/ЕО на Съвета (7).

               (9)

               Въпреки че Босна и Херцеговина и Бившата югославска република Македония (БЮРМ) са включени в региона на Централна и Източна Европа след приемането на Решение 97/256/ЕО, общият размер на отпуснатите заеми за страните кандидатки в този регион следва да бъде увеличен, предвид значението на предприсъединителния механизъм, който ЕИБ планира да създаде за отпускането на заеми от ЕИБ за проекти в тези страни, без гаранция от бюджета на Общността или държавите-членки.

               (10)

               При тези обстоятелства ЕИБ следва да гарантира, че неговите обезпечени заеми, отпускани в рамките на мандата за Централна и Източна Европа, ще финансират по-специално проекти в тези страни, които имат по-малко проекти, които са подходящи за финансиране по предприсъединителния механизъм, или проекти в страни, които не са кандидатки за присъединяване.

               (11)

               Споразуменията за сътрудничество между Европейската общност и Непал, между Европейската общност и Лаоската народнодемократична република и между Европейската общност и Йемен влязоха в сила съответно на 1 юни 1996 г., 1 декември 1997 г. и 1 юли 1998 г.; споразумението за сътрудничество между Европейската общност и Южна Корея бе подписано на 28 октомври 1996 г.. Непал, Йемен, Лаоската НДР и Южна Корея следва да станат бенефициери на финансиране от ЕИБ съгласно мандата на ЕИБ за Азия и Латинска Америка.

               (12)

               Целесъобразно е да се направят някои подобрения в програмите за дейностите по отношение на времетраенето и географското покритие на страните; целесъобразно е да се коригира общият размер на гаранцията и частта на заемите, за която ЕИБ е призована да покрие търговския риск от гаранции, предоставени от страна на недържавни организации.

               (13)

               Съветът приканва ЕИБ да продължи операциите си в подкрепа на инвестиционните проекти, осъществявани в тези страни, като ѝ предлага гаранцията, предвидена в настоящото решение.

               (14)

               През юни 1996 г. Комисията, със съгласието на ЕИБ, представи на Съвета предложение за нова система за гаранции за заемите, отпускани от ЕИБ за трети страни.

               (15)

               На 2 декември 1996 г. Съветът одобри заключенията за нов гаранционен механизъм за отпускане на заеми от ЕИБ за трети страни, в които се одобрява подходът на обща гаранция, без да се прави разлика между регионите и проектите, и се приема нова схема за подялба на риска. Съгласно настоящата схема за подялба на риска бюджетната гаранция следва да покрива политическите рискове, произтичащи от непрехвърлянето на валута, експроприация, война или граждански безредици, и тези рискове, които възникват поради отказ от правосъдие при неизпълнение на определени договори от правителството на третата страна или други органи.

               (16)

               В рамките на разпределение на риска ЕИБ следва да обезпечи търговските рискове посредством поръчителство от трета, несвързана с държавата страна, или посредством други гаранции, в съответствие с обичайните си гаранции, като се опира на финансовото състояние на длъжника.

               (17)

               Гаранционният механизъм не следва да засегне кредитния рейтинг на ЕИБ.

               (18)

               Регламент (ЕО, Евратом) № 1149/1999 на Съвета (8) преразгледа целевата сума и процента на захранване на гаранционния фонд за отпускане на заеми, създаден с Регламент (ЕО, Евратом) № 2728/94 на Съвета (9).

               (19)

               Финансовата перспектива за периода 2000—2006 г. съгласно междуинституционалното споразумение от 6 май 1999 г. между Европейския парламент, Съвета и Комисията относно бюджетната дисциплина и подобряването на бюджетната процедура (10) предвижда таван от 200 милиона евро (по цени от 1999 г.) годишно за включения в бюджета на Общността резерв за гаранции по заеми.

               (20)

               Финансирането, предоставено от ЕИБ в трети страни, които отговарят на условията, следва да се управлява съгласно обичайните критерии и процедури на ЕИБ, включително подходящи мерки за контрол, както и съответните правила и процедури, отнасящи се за Сметната палата и Службата за борба с измамите (OLAF), по такъв начин, че да подкрепя политиките на Общността и да се засилва координацията с други финансови инструменти на Общността; между ЕИБ и Комисията се провеждат редовни консултации с цел да се осигури координиране на приоритетите и дейностите в тези страни и да се измери напредъкът в изпълнение на целите на съответните политики на Общността. Съветът на директорите на ЕИБ отговаря за определянето и редовното преразглеждане на целите на действията и за измерването на тяхното осъществяване. По-специално финансирането, предоставяно от ЕИБ в страните кандидатки, следва да отразява установените приоритети в партньорствата за присъединяване между Общността и тези страни. По този начин прозрачността при отпускането на заеми от ЕИБ съгласно настоящото решение следва да се увеличи значително. Поради това Комисията е докладвала относно прилагането на Решение 2000/24/ЕО (11).

               (21)

               Тясното сътрудничество между ЕИБ и Комисията следва да гарантира последователност и съгласуваност с програмите на Европейския съюз за географско сътрудничество, както и да гарантира, че операциите по заеми на ЕИБ допълват и засилват политиките на Европейския съюз за тези региони.

               (22)

               Гаранцията от Общността, която покрива специалния механизъм, създаден за Турция след земетресението съгласно Решение 1999/786/ЕО на Съвета (12), продължава да е под формата на удължаване на глобалната гаранция съгласно настоящото решение.

               (23)

               ЕИБ и Комисията следва да приемат процедурите за предоставяне на споменатата гаранция,

         РЕШИ:
   Член 1
   1.   Общността предоставя на Европейската инвестиционна банка (ЕИБ) глобална гаранция по отношение на всички дължими плащания по кредити, дадени от последната, съгласно обичайните ѝ критерии в подкрепа на съответните външнополитически цели на Общността, за инвестиционни проекти, които се реализират в югоизточните съседи, средиземноморските страни, Латинска Америка, Азия и Южноафриканската република.
   Гаранцията се ограничава до 65 % от общата сума на предоставените кредити, плюс всички свързани с тях суми. Общият таван на дадените кредити е еквивалентен на равностойността на 19 460 милиона евро, разбити, както следва:

               —

               югоизточни съседи:
               9 185 милиона евро,

               —

               средиземноморски страни:
               6 520 милиона евро,

               —

               Латинска Америка и Азия:
               2 480 милиона евро,

               —

               Южноафриканска република:
               825 милиона евро,

               —

               специална програма в подкрепа на консолидирането и интензифицирането на митническия съюз ЕО—Турция:
               450 милиона евро;

         като общата горна граница може да бъде използвана най-късно до 31 януари 2007 г. Одобрените вече кредити се изваждат от регионалните горни граници.
   Комисията докладва за прилагането на настоящото решение най-късно на шест месеца преди някои от новите договори за присъединяване да влязат в сила и прави предложения за изменение на настоящото решение, ако е целесъобразно. Съветът ще обсъжда и ще се произнесе по всяко предложение, влязло в сила, считано от датата на влизане в сила на всеки нов договор за присъединяване.
   Ако при изтичането на гарантирания период на отпускане на заеми на 31 януари 2007 г. заемите, предоставени от ЕИБ, не са достигнали общите суми, посочени във втората алинея, този период автоматично се удължава с шест месеца.
   2.   Страните, обхванати в параграф 1, са:

               —

               югоизточни съседи: Албания, Босна и Херцеговина, Хърватия, Бивша югославска република Македония, Сърбия, Черна гора и Турция,

               —

               средиземноморските страни: Алжир, Египет, Израел, Йордания, Ливан, Мароко, Сирия, Тунис и Газа – Западен бряг,

               —

               Латинска Америка: Аржентина, Боливия, Бразилия, Чили, Колумбия, Коста Рика, Еквадор, Салвадор, Гватемала, Хондурас, Мексико, Никарагуа, Панама, Парагвай, Перу, Уругвай и Венецуела,

               —

               Азия: Бангладеш, Бруней, Китай, Индия, Индонезия, Лаос, Макао, Малайзия, Малдивските острови, Монголия, Непал, Пакистан, Филипините, Сингапур, Южна Корея, Шри Ланка, Тайланд, Виетнам и Йемен,

               —

               Южноафриканската република.

         3.   ЕИБ се приканва да си постави за цел да покрие търговския риск при 30 % от кредитирането ѝ съгласно настоящото решение с гаранции, предоставени от страна на недържавни организации, доколкото е възможно въз основа на всеки индивидуален регионален мандат. Този процент трябва да се увеличава винаги когато е възможно, доколкото го позволява пазарът.
   Член 2
   Комисията информира Европейския парламент и Съвета всяка година за операциите, свързани с отпускането на заеми, и напредъка, осъществен във връзка с поделянето на риска съгласно член 1, параграф 3, като в същото време представя оценка на действието на схемата и на координацията между финансовите институции, действащи в тази област. Информацията от Комисията, предоставена на Европейския парламент и на Съвета, включва оценка на приноса на предоставянето на заеми съгласно настоящото решение за постигането на съответните цели на външната политика на Общността, като се вземат под внимание оперативните цели и съответните оценки за тяхната реализация, които следва да се установят от ЕИБ за заемите, отпускани по настоящото решение.
   За целите, посочени в първата алинея, ЕИБ предава на Комисията съответната информация.
   Член 3
   ЕИБ и Комисията определят условията, съгласно които следва да се предостави гаранцията.
   Член 4
   Решение 2000/24/ЕО, изменено с решенията, изброени в приложение I, се отменя.
   Позоваванията на отмененото решение се считат за позовавания на настоящото решение и се четат съгласно таблицата на съответствието в приложение II.
   Член 5
   Настоящото решение поражда действие на двадесетия ден след публикуването му в Официален вестник на Европейския съюз.

      Съставено в Люксембург на 23 юни 2008 година.

            За Съвета

            Председател

         I. JARC

      (1)  Становище от 19 юни 2007 г. (все още непубликувано в Официален вестник).

      (2)  ОВ L 9, 13.1.2000 г., стр. 24. Решение, последно изменено с Решение 2006/174/ЕО (ОВ L 62, 3.3.2006 г., стр. 26).

      (3)  Вж. приложение I.

      (4)  Решение 97/256/ЕО на Съвета от 14 април 1997 г. за предоставяне на гаранция от Общността на Европейската инвестиционна банка в случай на загуби, произтичащи от заеми за проекти, осъществявани извън Общността (Централна и Източна Европа, средиземноморските страни, Латинска Америка и Азия, Южноафриканската република, Бивша югославска република Македония и Босна и Херцеговина) (ОВ L 102, 19.4.1997 г., стр. 33). Решение, последно изменено с Регламент (ЕО) № 2666/2000 (ОВ L 306, 7.12.2000 г., стр. 1).

      (5)  Решение 98/348/ЕО на Съвета от 19 май 1998 г. за предоставяне на гаранция от Общността на Европейската инвестиционна банка в случай на загуби, произтичащи от заеми за проекти в Бивша югославска република Македония (ОВ L 155, 29.5.1998 г., стр. 53).

      (6)  COM(2000) 115 окончателен (Доклад от Комисията до Съвета и Европейския парламент относно изпълнението на Решение 98/729/ЕО на Съвета от 14 декември 1998 г. за изменение на Решение 97/256/ЕО за разширяване на гаранцията от Общността, предоставена на Европейската инвестиционна банка в случай на загуби, произтичащи от заеми за проекти спрямо Босна и Херцеговина).

      (7)  ОВ L 346, 22.12.1998 г., стр. 54.

      (8)  ОВ L 139, 2.6.1999 г., стр. 1.

      (9)  ОВ L 293, 12.11.1994 г., стр. 1. Регламент, последно именен с Реглемент (ЕО, Евратом) № 489/2007 (ОВ L 22, 31.1.2007 г., стр. 1).

      (10)  ОВ C 172, 18.6.1999 г., стр. 1.

      (11)  COM(2006) 323 окончателен (Доклад на Комисията до Европейския парламент и Съвета относно операции, извършени съгласно мандатите на ЕИБ за отпускане на външни заеми и бъдещи перспективи, с приложение 1: SEC(2006) 789, и приложение 2: SEC(2006) 790).

      (12)  ОВ L 308, 3.12.1999 г., стр. 35.

      ПРИЛОЖЕНИЕ I
      Отмененото решение и списък на неговите последователни изменения

                  Решение 2000/24/ЕО на Съвета

                  (ОВ L 9, 13.1.2000 г., стp. 24)

                  Решение 2000/688/ЕО на Съвета

                  (ОВ L 285, 10.11.2000 г., стp. 20)

                  Решение 2000/788/ЕО на Съвета

                  (ОВ L 314, 14.12.2000 г., стp. 27)

                  Решение 2001/778/ЕО на Съвета

                  (ОВ L 292, 9.11.2001 г., стp. 43)

                  Решение 2005/47/ЕО на Съвета

                  (ОВ L 21, 25.1.2005 г., стp. 9)

                  Решение 2006/174/ЕО на Съвета

                  (ОВ L 62, 3.3.2006 г., стp. 26)

      ПРИЛОЖЕНИЕ II
      Таблица на съответствието

                  Решение 2000/24/ЕО

                  Настоящото решение

                  Член 1

                  Член 1

                  Член 2, първа и втора алинея

                  Член 2, първа и втора алинея

                  Член 2, трета алинея

                  —

                  Член 3

                  Член 3

                  —

                  Член 4

                  Член 4

                  Член 5

                  —

                  Приложение I

                  —

                  Приложение II


title: Решение (ЕС) 2017/657 на Съвета от 3 април 2017 година за сключване, от името на Европейския съюз, на Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

text:
               7.4.2017

               BG

               Официален вестник на Европейския съюз

               L 94/1

         РЕШЕНИЕ (ЕС) 2017/657 НА СЪВЕТА
   от 3 април 2017 година
   за сключване, от името на Европейския съюз, на Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2 и член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение 2017/47 на Съвета (2) Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. (наричано по-долу „споразумението“) бе подписано от Комисията на 5 декември 2016 г., при условие за сключването му на по-късна дата.

               (2)

               В Регламент (ЕС) № 515/2014 на Европейския парламент и на Съвета (3) се предвижда, че държавите, асоциирани в прилагането, изпълнението и развитието на достиженията на правото от Шенген, участват в инструмента в съответствие с неговите разпоредби и че се сключват договорености относно техния финансов принос и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощията за извършване на одит от страна на Сметната палата.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца след вземането на решение от Съвета относно настоящото решение Дания взема решение, в съответствие с член 4 от посочения протокол, дали да го въведе в националното си право.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (4); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (5); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. се одобрява от името на Съюза (6).
   Член 2
   Председателят на Съвета извършва от името на Съюза нотификацията, предвидена в член 19, параграф 2 от споразумението, за да се изрази съгласието на Европейския съюз да бъде обвързан със споразумението (7).
   Член 3
   Настоящото решение влиза в сила в деня на приемането му.

      Съставено в Люксембург на 3 април 2017 година.

            За Съвета

            Председател

         R. GALDES

      (1)  Одобрение от 2 март 2017 г.

      (2)  ОВ L 7, 12.1.2017 г., стр. 2.

      (3)  Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).

      (4)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (5)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (6)  Споразумението е публикувано в ОВ L 7, 12.1.2017 г. заедно с решението за подписването му.

      (7)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2012/259/ЕС: Решение на Европейската централна банка от 26 април 2012 година за изменение на Решение ЕЦБ/2011/8 относно процедурите по акредитация за екологосъобразност и за здравословни и безопасни условия за производство на евробанкноти (ЕЦБ/2012/8)

text:
               15.5.2012

               BG

               Официален вестник на Европейския съюз

               L 126/14

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 26 април 2012 година
   за изменение на Решение ЕЦБ/2011/8 относно процедурите по акредитация за екологосъобразност и за здравословни и безопасни условия за производство на евробанкноти
   (ЕЦБ/2012/8)
   (2012/259/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 1 от него,
   като взе предвид Устава на Европейската система на централните банки и на Европейската централна банка, и по-специално член 16 от него,
   като взе предвид Решение ЕЦБ/2011/8 от 21 юни 2011 г. относно процедурите по акредитация за екологосъобразност и за здравословни и безопасни условия за производството на евробанкноти (1), и по-специално член 2, параграф 3 и членове 6 и 8 от него,
   като има предвид, че:

               (1)

               Компетентността на Изпълнителния съвет да решава относно акредитации по член 2, параграф 3 от Решение ЕЦБ/2011/8 му е делегирана от Управителния съвет в съответствие с член 12.1, параграф 2 от Устава на Европейската система на централните банки и на Европейската централна банка.

               (2)

               Процедурата по предоставяне и преразглеждане на акредитация за екологосъобразност и за здравословни и безопасни условия, посочена в Решение ЕЦБ/2011/8 следва да бъде изменена, за да позволи по-бързо обработване на заявления за акредитация, осигурявайки по този начин навременно предоставяне или преразглеждане на акредитация, и да облекчи административната тежест за Изпълнителния съвет на Европейската централна банка (ЕЦБ).

               (3)

               За тази цел следва да се предостави възможност на Изпълнителния съвет да делегира вторично компетентността да приема решения по отношение на рутинна акредитация на един или повече от своите членове. Вторичната делегация обаче няма да обхваща компетентността да предоставя освобождавания, отхвърля заявления за акредитация, временно да спира или отменя акредитации.

               (4)

               Решение ЕЦБ/2011/8 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменение
   Член 2, параграф 3 от Решение ЕЦБ/2011/8 се заменя със следното:

      „3.   Изпълнителният съвет е компетентен да приема всички решения, свързани с акредитацията на производителя за екологосъобразност и за здравословни и безопасни условия, като отчита становището на Комитета по банкнотите и информира Управителния съвет за тези решения. Изпълнителният съвет може да реши да делегира вторично правомощията да предоставя и преразглежда акредитация за екологосъобразност и за здравословни и безопасни условия, съгласно членове 6 и 8 на един или повече от своите членове.“

   Член 2
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 26 април 2012 година.

            Председател на ЕЦБ

         Mario DRAGHI

      (1)  ОВ L 176, 5.7.2011 г., стр. 52.


title: Решение (ЕС) 2017/1635 на Европейския парламент от 27 април 2017 година относно приключването на сметките на Агенцията за сътрудничество между регулаторите на енергия за финансовата 2015 година

text:
               29.9.2017

               BG

               Официален вестник на Европейския съюз

               L 252/165

         РЕШЕНИЕ (ЕС) 2017/1635 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Агенцията за сътрудничество между регулаторите на енергия за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за сътрудничество между регулаторите на енергия за финансовата 2015 година,

               —

               като взе предвид доклада на Сметната палата относно годишните отчети на Агенцията за сътрудничество между регулаторите на енергия за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0075/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (4), и по-специално член 24 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0147/2017),

               1.

               одобрява приключването на сметките на Агенцията за сътрудничество между регулаторите на енергия за финансовата 2015 година;

               2.

               възлага на своя председател да предаде настоящото решение на директора на Агенцията за сътрудничество между регулаторите на енергия, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 17.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 211, 14.8.2009 г., стр. 1.

      (5)  ОВ L 328, 7.12.2013 г., стр. 42.


title: 2011/502/ЕС: Решение на Комисията от 10 август 2011 година за създаване на експертна група по трафика на хора и за отмяна на Решение 2007/675/ЕО

text:
               12.8.2011

               BG

               Официален вестник на Европейския съюз

               L 207/14

         РЕШЕНИЕ НА КОМИСИЯТА
   от 10 август 2011 година
   за създаване на експертна група по трафика на хора и за отмяна на Решение 2007/675/ЕО
   (2011/502/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С член 67, параграф 3 от Договора на Европейския съюз се възлага задачата да осигурява високо равнище на сигурност в пространството на свобода, сигурност и правосъдие. Тази цел следва да бъде постигната чрез предотвратяване и борба с организираната и всяка друга престъпност, включително и с трафика на хора и престъпленията срещу деца.

               (2)

               Съгласно член 5, параграф 3 от Хартата на основните права на Европейския съюз трафикът на хора е забранен.

               (3)

               Трафикът на хора, както е определен в Директива 2011/36/ЕС на Европейския парламент и на Съвета от 5 април 2011 г. относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (1), е тежко престъпление, което представлява грубо нарушение на основните права на човека и човешкото достойнство и изисква мултидисциплинарен подход по цялата верига за трафик, обхващащ държавите на произход, на транзитно преминаване и на местоназначение.

               (4)

               С Решение 2003/209/ЕО (2) от 25 март 2003 г. Комисията реши да създаде консултативна група, наречена „Експертна група по трафика на хора“. С Решение 2007/675/ЕО (3) Комисията отмени решението от 25 март 2003 г. и създаде нова консултативна група — експертната група по трафика на хора, която допринесе съществено за предотвратяването и борбата срещу трафика на хора и даде възможност на Комисията да събере мнения относно инициативи, свързани с трафика на хора. След изтичането на тригодишния период на валидност на Решение 2007/675/ЕО това решение трябва да бъде отменено и заменено.

               (5)

               Предвид ценния принос на двете експертни групи от 2003 г. насам, който даде на Комисията възможност да развие политиката си в тази област, и като се вземе предвид нарастващото значение в глобален мащаб на политиката във връзка с трафика на хора, продължава да съществува необходимост от експертна група.

               (6)

               Нова група от експерти следва да продължи да съветва Комисията, като отчита новите достижения на равнище ЕС. Тези достижения включват приемането на Директива 2011/36/ЕС; назначаването на координатор на ЕС за борба с трафика; документа за действие за укрепване на външното измерение на ЕС за борба с трафика на хора от 30 ноември 2009 г.

               (7)

               Групата трябва да бъде съставена от 15 членове, които осигуряват широк кръг от експертни познания във всички аспекти на политиките за борба с трафика на хора, както и балансирано представителство от гледна точка на институционалния контекст и географските региони.

               (8)

               Правилата относно разкриването на информация от страна на членовете на групата следва да бъдат определени.

               (9)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4).

               (10)

               Мандатът на членовете следва да бъде четиригодишен с възможност за подновяване.

               (11)

               Целесъобразно е да се определи срок за прилагането на настоящото решение. Комисията ще прецени своевременно необходимостта от евентуално удължаване на посочения срок.

               (12)

               Решение 2007/675/ЕО следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото се създава експертна група по трафика на хора, наричана по-долу „групата“.
   Член 2
   Задачи
   Задачите на групата са (5):

               а)

               да съветва Комисията по въпроси, свързани с трафика на хора и защитата на жертвите, като публикува писмени становища, когато е целесъобразно и съгласувано с Комисията, и като осигурява последователен подход към темата;

               б)

               да подпомага Комисията при оценката на напредъка в политиката в областта на трафика на хора на национално, европейско и международно равнище;

               в)

               да подпомага Комисията при установяването и определянето на възможни мерки и действия на национално, европейско и международно равнище в областта на политиките за борба с трафика на хора;

               г)

               да осигурява форум за дискусия по въпросите, свързани с трафика на хора, и да допринася за обмена на опит.

         Член 3
   Консултации
   Комисията може да се допитва до групата по всякакви въпроси, свързани с трафика на хора.
   Член 4
   Членство — назначаване
   1.   Групата се състои от 15 членове.
   2.   Членовете на групата са специалисти с експертни познания и опит в предотвратяването и борбата с трафика на хора и защитата на жертвите.
   3.   Съставът на групата отразява баланса от експертните познания за различните форми на трафика, както и различните аспекти на този трафик, сред които заетостта, здравеопазването, правоприлагането, миграцията, подкрепата за жертвите, сътрудничеството за развитие, пола, децата, основните права и образованието, но не само тях.
   4.   Членовете на групата трябва да бъдат граждани на държава-членка на Европейския съюз или, ако е уместно, на държава кандидатка, на потенциална държава кандидатка или на държава, участваща в Европейското икономическо пространство.
   5.   Членовете се назначават от генералния директор на ГД „Вътрешни работи“ измежду тези, които са отговорили на поканата за представяне на кандидатури (вж. приложението към настоящото решение).
   6.   Въз основа на поканата за представяне на кандидатури кандидатите, които са счетени за подходящи за участие в групата, но не са назначени, при съгласие от тяхна страна биват включени в резервен списък. Комисията ще използва този списък за определяне на заместници на членовете, ако е необходимо.
   7.   Членовете се назначават в личното им качество за срок от четири години. Те остават на поста си, докато бъдат заменени или докато мандатът им приключи. Мандатът им може да бъде подновяван.
   8.   Членовете, които вече не са способни да участват реално в обсъжданията на групата, които подадат оставка или не отговарят на условията, посочени в настоящия член или в член 339 от Договора, могат да бъдат заменени за остатъка от мандата им.
   9.   Членовете действат независимо и в интерес на обществото.
   10.   Имената на членовете на групата се публикуват в Регистъра на експертните групи и други сходни организми на Комисията (6) и на интернет страницата на ГД „Вътрешни работи“.
   11.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Функциониране
   1.   Групата се председателства от координатора на ЕС за борба с трафика.
   2.   Със съгласието на Комисията групата може да създава подгрупи, които да разглеждат конкретни въпроси въз основа на предоставен от групата мандат. Такива групи се разпускат веднага след изпълнение на техния мандат.
   3.   В специални случаи председателят може да покани външни експерти със специфични знания по въпрос от дневния ред, които да участват в работата на групата или на подгрупа.
   4.   Председателят може да покани официални представители от държавите-членки, държавите кандидатки, потенциалните държави кандидатки или трети държави, както и от международни, междуправителствени и неправителствени организации, които да участват в заседания на групата като поканени експерти или наблюдатели.
   5.   Най-късно до два месеца след началото и два месеца след средата на мандата Комисията и групата се събират, за да споделят своите виждания по отношение на работните приоритети на групата.
   6.   Работните приоритети отразяват необходимостта от координирана, мултидисциплинарна и последователна политика относно всички аспекти на трафика на хора.
   7.   Членовете на групата, както и поканените специалисти и наблюдатели, изпълняват задълженията за запазване на професионалната тайна, установени в договорите и разпоредбите за изпълнението им, както и в правилата на Комисията относно сигурността, отнасящи се до защитата на класифицираната информация на ЕС, установени в приложението към Решение 2001/844/ЕО, ЕОВС, Евратом на Комисията (7). Ако тези задължения не се изпълняват, Комисията предприема целесъобразни мерки.
   8.   Заседанията на групата и подгрупите се провеждат в помещения на Комисията. Комисията осигурява секретарските услуги.
   9.   Групата представя становищата и докладите си на Комисията. Комисията може да определи краен срок за предаване на становището или доклада.
   10.   Разискванията на групата не подлежат на гласуване. Когато групата приеме становище или доклад с единодушие, тя изготвя общи заключения и ги прилага към протоколите. Когато групата не постигне единодушие по становище или доклад, тя запознава Комисията с различните виждания, изразени по време на разискванията.
   11.   Комисията може да публикува обобщения, заключения, частични заключения или работни документи, подготвени от групата, на автентичния език на съответните документи.
   12.   Комисията публикува информация относно дейностите, извършвани от групата, чрез включването на информация в регистъра или чрез връзка от регистъра към интернет страницата на ГД „Вътрешни работи“.
   Член 6
   Разходи за заседанията
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в границите на наличния бюджет, предоставен съгласно годишната процедура за разпределение на средствата.
   Член 7
   Отмяна
   Решение 2007/675/ЕО се отменя.
   Член 8
   Влизане в сила и приложимост
   Настоящото решение влиза в сила на двадесетия ден след публикуването му в Официален вестник на Европейския съюз и се прилага за период от 5 години.

      Съставено в Брюксел на 10 август 2011 година.

            За Комисията

            Председател

         José Manuel BARROSO

      (1)  ОВ L 101, 15.4.2011 г., стр. 1.

      (2)  ОВ L 79, 26.3.2003 г., стр. 25.

      (3)  Решение 2007/675/ЕО на Комисията от 17 октомври 2007 г. за създаване на експертна група по трафика на хора (ОВ L 277, 20.10.2007 г., стр. 29).

      (4)  ОВ L 8, 12.1.2001 г., стр. 1.

      (5)  Списъкът може да бъде адаптиран съгласно изискванията.

      (6)  Членовете, които не желаят имената им да бъдат оповестявани, могат да поискат дерогация от това правило. Искането за неоповестяване на името на член на експертна група се приема за основателно, когато публикуването може да застраши неговата сигурност и неприкосновеност или неоснователно накърнява неговия личен живот.

      (7)  Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).

      ПРИЛОЖЕНИЕ

         Покана за представяне на кандидатури за подбор на експерти, назначени в личното им качество в експертната група по трафика на хора

      С Решение 2011/502/ЕС (1) Комисията създаде експертна група по трафика на хора. Координаторът на ЕС за борба с трафика ще председателства групата и може да се допитва до нея по всякакви въпроси, свързани с трафика на хора.
      Задачите на експертната група са:

                  a)

                  да съветва Комисията по въпроси, свързани с трафика на хора, като публикува писмени становища, когато е целесъобразно и съгласувано с Комисията, и като осигурява последователен подход към темата;

                  б)

                  да подпомага Комисията при оценката на напредъка в политиката в областта на трафика на хора на национално, европейско и международно равнище;

                  в)

                  да подпомага Комисията при установяването и определянето на възможни мерки и действия на европейско и национално равнище в областта на политиката за борба с трафика на хора;

                  г)

                  да осигурява форум за дискусия по въпросите, свързани с трафика на хора и да допринася за обмена на опит.

            Поради това Комисията отправя покана за представяне на кандидатури с цел да се подберат членове на експертната група.
      Експертната група се състои от 15 членове, назначени в личното им качество и в съответствие с член 4 от горепосоченото решение.
      Комисията определя членовете в личното им качество с мандат от 4 години, който може да бъде подновен. Членовете представят на Комисията независими становища без външно влияние и спазват условията на поверителност, посочени в член 5 от решението на Комисията за създаване на експертната група. Те действат независимо и в интерес на обществото. При оценката на кандидатурите Комисията ще се ръководи от следните критерии:

                  a)

                  доказана компетентност, високи професионални постижения и опит (най-малко пет години), включително на европейско и/или международно равнище, в области, свързани с дейности за предотвратяване и борба с трафика на хора и защитата на жертвите и/или свързани с тях области;

                  б)

                  добро познаване на настоящите достижения на правото на ЕС в областта на трафика на хора;

                  в)

                  доказана способност да работят с английски език;

                  г)

                  необходимост от установяване на баланс в експертната група по отношение на представителността на кандидатите, пола и географския им произход (2);

                  д)

                  необходимост от баланс от експертни познания относно различните форми на трафик, включително трудова и сексуална експлоатация, относно различните аспекти, като предотвратяване, съдебно преследване, подпомагане на жертвите, както и други свързани с тях области, сред които правоприлагането, заетостта, миграцията, здравеопазването, социалните услуги, правата на децата и образованието, но не само тях, и относно основните права, социалните права, равенството между половете и др.;

                  е)

                  необходимостта от насърчаване на приемствеността на работата на експертната група, създадена с Решение 2007/675/ЕО на Комисията (3);

                  ж)

                  членовете на групата трябва да бъдат граждани на държава-членка на Европейския съюз или, ако е уместно, на държава кандидатка, на потенциална държава кандидатка или на държава, участваща в Европейското икономическо пространство.

            Горепосочените умения ще се оценяват въз основа на подадените автобиография и формуляр за кандидатстване.
      Кандидатурите могат да бъдат подавани единствено чрез попълване на формуляра за кандидатстване (допълнение) и образеца на автобиография (4). От кандидатите се изисква да посочат ясно в кандидатурата си областта от трафика на хора, в която притежават конкретни експертни познания.
      Надлежно подписаните кандидатури трябва да бъдат изпратени до […] г. най-късно по електронна поща или по пощата на следния адрес:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Brussels

                  BELGIUM

                  HOME-ANTITRAFFICKING@ec.europa.eu

            Когато кандидатурите са изпратени по електронна поща, датата на електронното писмо ще бъде датата на изпращане. Когато кандидатурите са изпратени по пощата, датата на пощенското клеймо ще бъде считана за дата на изпращане.
      Комисията възстановява пътните и дневните разходи във връзка с дейностите на експертната група съгласно действащите разпоредби за Комисията, в рамките на наличния бюджет. Членовете няма да получават възнаграждение за изпълняването на своите задължения.
      Списъкът с имената на членовете на експертната група ще бъде публикуван в Регистъра на експертните групи и други сходни организми на Комисията (5) и на интернет страницата на ГД „Вътрешни работи“.
      Личните данни ще бъдат събрани, обработени и публикувани в съответствие с разпоредбите на Регламент (ЕО) № 45/2001 на Европейския парламент и на Съвета (6).
      За повече информация моля, свържете се с Joanna BECZAŁA, телефон: +32 229-69639, ел. поща: joanna.beczala@ec.europa.eu
      Информацията относно резултатите от поканата за представяне на кандидатури ще бъде публикувана на интернет страницата на ГД „Вътрешни работи“ и ако е уместно, в Официален вестник на Европейския съюз.

         (1)  Решение 2011/502/ЕС на Комисията от 10 август 2011 г. за създаване на експертна група по трафика на хора и за отмяна на Решение 2007/675/ЕО (вж. страница 14 от настоящия брой на Официален вестник).

         (2)  Решение 2000/407/ЕО на Комисията от 19 юни 2000 г. за балансирано представителство на мъжете и жените в комитетите и експертните групи, които тя създава (ОВ L 154, 27.6.2000 г., стр. 34).

         (3)  Решение 2007/675/ЕО на Комисията от 17 октомври 2007 г. за създаване на експертна група по трафика на хора (ОВ L 277, 20.10.2007 г., стр. 29).

         (4)  Всички автобиографии трябва да бъдат подадени в европейския формат: www.cedefop.eu.int/transparency/cv.asp.

         (5)  Членовете, които не желаят имената им да бъдат оповестявани, могат да поискат дерогация от това правило. Искането за неоповестяване на името на член на експертна група се приеме за обосновано, когато публикуването може да застраши неговата сигурност и неприкосновеност или неоснователно накърнява неговия личен живот.

         (6)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

         Допълнение


title: Решение на Съвета и на Комисията от 21 февруари 2005 година за сключване на протокол към Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз

text:
Важна правна забележка

|

32006D0455

Официален вестник n° L 185 , 06/07/2006 стр. 0014 - 0014

		20050221Решение на Съвета и на Комисиятаот 21 февруари 2005 годиназа сключване на протокол към Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз(2006/455/ЕО, Евратом)СЪВЕТЪТ НА ЕВРОПЕЙСКИЯ СЪЮЗ И КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 44, параграф 2, последното изречение на член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181a, във връзка с второто изречение на първа алинея на член 300, параграф 2 и първа алинея на член 300, параграф 3 от него,като взеха предвид Договора за създаване на Европейската общност за атомна енергия, и по-специално втория параграф на член 101 от него,като взеха предвид Договора за присъединяване от 2003 г., и по-специално член 2, параграф 3 от него,като взеха предвид Акта за присъединяване от 2003 г., и по-специално член 6, параграф 2 от него,като взеха предвид предложението на Комисията,като взеха предвид становището на Европейския парламент [1],като взеха предвид одобрението на Съвета, в съответствие с член 101 от Договора за създаване на Европейската общност за атомна енергия,като имат предвид, че:(1) Протоколът към Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз беше подписан от името на Европейските общности и техните държави-членки на 30 април 2004 г.(2) Протоколът следва да бъде прилаган временно от 1 май 2004 г., докато влезе в сила.(3) Протоколът следва да бъде одобрен,РЕШИХА:Член 1Протоколът към Споразумението за партньорство и сътрудничество между Европейските общности и техните държави-членки, от една страна, и Грузия от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз се одобрява от името на Европейската общност, Европейската общност за атомна енергия и държавите-членки.Текстът на протокола е приложен към настоящото решение [2].Член 2Председателя на Съвета, от името на Общността и нейните държави-членки изпраща нотификацията, предвидена в член 4 от протокола. Едновременно с това председателят на Комисията изпраща такава нотификация от името на Европейската общност за атомна енергия.Съставено в Брюксел на 21 февруари 2005 година.За СъветаПредседателJ. AsselbornЗа КомисиятаJ. M. BarrosoПредседател[1] Становището е представено на 26 октомври 2004 г. (все още непубликувано в Официален вестник).[2] ОВ L 185, 6.7.2006 г., стр. 10.--------------------------------------------------


title: 2009/1026/ЕС: Решение на Съвета от 22 декември 2009 година за назначаване на член от Португалия в Комитета на регионите

text:
               31.12.2009

               BG

               Официален вестник на Европейския съюз

               L 353/69

      РЕШЕНИЕ НА СЪВЕТА

   от 22 декември 2009 година
   за назначаване на член от Португалия в Комитета на регионите
   (2009/1026/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Португалия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н José MACÁRIO CORREIA се освободи едно място за член на Комитета на регионите,

         РЕШИ:
   Член 1
   Преназначава се за член на Комитета на регионите за остатъка от мандата, а именно до 25 януари 2010 г.:
   Г-н José MACÁRIO CORREIA, Presidente da Câmara Municipal de Faro.
   Член 2
   Настоящото решение поражда действие от деня на приемането му.

      Съставено в Брюксел на 22 декември 2009 година.

            За Съвета

            Председател

         A. CARLGREN

      (1)  ОВ L 56, 25.2.2006 г., стр. 75.


title: 2014/521/ЕС: Решение на Съвета от 30 юли 2014 година за назначаване на двама членове и на четирима заместник-членове от Хърватия в Комитета на регионите

text:
               6.8.2014

               BG

               Официален вестник на Европейския съюз

               L 233/30

         РЕШЕНИЕ НА СЪВЕТА
   от 30 юли 2014 година
   за назначаване на двама членове и на четирима заместник-членове от Хърватия в Комитета на регионите

      (2014/521/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Хърватия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След присъединяването на Република Хърватия към Европейския съюз, Комитетът на регионите следва да се разшири, като бъдат назначени девет членове и девет заместник членове, представляващи регионалните и местните органи в Хърватия. На 1 юли 2013 г. Съветът прие Решение № 2013/342/ЕС (3) за назначаване на осем членове и девет заместник-членове от Хърватия до 25 януари 2015 г. Следователно, след приемането на Решение № 2013/342/ЕС остава едно свободно място за член на Комитета на регионите.

               (3)

               След изтичането на мандата на г-н Ivan JAKOVČIĆ се освободи едно място за член на Комитета на регионите.

               (4)

               След изтичането на мандатите на г-н Miroslav ČAČIJA, г-жа Blanka GLAVICA-JEČMENICA, г-н Andrija RUDIĆ и г-жа Ivana POSAVEC KRIVEC се освободиха четири места за заместник-членове.

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н Valter FLEGO, Prefect of Istra County

                           —

                           г-н Željko TURK, Mayor of the City of Zaprešić,

                     и

               б)

               за заместник-членове:

                           —

                           г-н Ivan VUČIĆ, Prefect of Karlovac County

                           —

                           г-н Alojz TOMAŠEVIĆ, Prefect of Požega-Slavonia County

                           —

                           г-жа Jasna PETEK, Deputy Prefect of Krapina-Zagorje County

                           —

                           г-н Damir DEKANIĆ, Mayor of Municipality of Andrijaševci.

         Член 2
   Настоящото решение влиза в сила в деня на приемането му.

      Съставено в Брюксел на 30 юли 2014 година.

            За Съвета

            Председател

         S. GOZI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.

      (3)  ОВ L 183, 2.7.2013 г., стр. 8.


title: 2014/610/ЕС: Решение на Европейския парламент от 3 април 2014 година относно приключването на сметките на Европейската фондация за подобряване на условията на живот и труд за финансовата 2012 година

text:
               5.9.2014

               BG

               Официален вестник на Европейския съюз

               L 266/285

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейската фондация за подобряване на условията на живот и труд за финансовата 2012 година
   (2014/610/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2012 година,

               —

               като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2012 година, придружен от отговорите на Фондацията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4) и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0183/2014),

               1.

               Одобрява приключването на сметките на Европейската фондация за подобряване на условията на живот и труд за финансовата 2012 година.

               2.

               Възлага на своя председател да предаде настоящото решение на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 221.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 139, 30.5.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2016/206 на Съвета от 12 февруари 2016 година за назначаване на заместник-член, предложен от Република Австрия, в Комитета на регионите

text:
               16.2.2016

               BG

               Официален вестник на Европейския съюз

               L 39/44

         РЕШЕНИЕ (ЕС) 2016/206 НА СЪВЕТА
   от 12 февруари 2016 година
   за назначаване на заместник-член, предложен от Република Австрия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Johannes PEINSTEINER се освободи едно място за заместник-член на Комитета на регионите.

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               Dr. Carmen KIEFER, Vizebürgermeisterin der Marktgemeinde Kuchl.

         Член 2
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42.).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25.).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение (ЕС) 2016/1203 на Съвета от 18 юли 2016 година за назначаване на член и заместник-член, предложени от Кралство Испания, в Комитета на регионите

text:
                  23.7.2016

                  BG

                  Официален вестник на Европейския съюз

                  L 198/44

            РЕШЕНИЕ (ЕС) 2016/1203 НА СЪВЕТА
      от 18 юли 2016 година
      за назначаване на член и заместник-член, предложени от Кралство Испания, в Комитета на регионите
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 305 от него,
      като взе предвид предложението на правителството на Испания,
      като има предвид, че:

                  (1)

                  На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

                  (2)

                  След изтичането на мандата на г-н Francesc HOMS i MOLIST се освободи едно място за член на Комитета на регионите.

                  (3)

                  След изтичането на мандата на г-н Roger ALBINYANA i SAIGÍ се освободи едно място за заместник-член на Комитета на регионите,

            ПРИЕ НАСТОЯЩОТО РЕШЕНИЕ:
      Член 1
      Назначават се в Комитета на регионите за остатъка от мандата, а именно до 25 януари 2020 г.:

                  a)

                  за член:

                              —

                              г-н Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        и

                  б)

                  за заместник-член:

                              —

                              г-н Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            Член 2
      Настоящото решение влиза в сила в деня на приемането му.

         Съставено в Брюксел на 18 юли 2016 година.

               За Съвета

               Председател

            G. MATEČNÁ

         (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

         (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

         (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

         (*)  Наименованието „постоянен представител на автономна общност Каталуния към Европейския съюз“ се оспорва от испанското правителство пред Върховния съд на Каталуния.